Babelscape/SREDFM huggingface dataset:
Χριστιάνα Αριστοτέλους

Η Χριστιάνα Αριστοτέλους (γενν. Λευκωσία, 24 Σεπτεμβρίου 1983) είναι Κύπρια παρουσιάστρια & πρώην μοντέλο. Το 2001 κατέκτησε τον τίτλο Miss Cyprus στα κυπριακά καλλιστεία και εκπροσώπησε την Κύπρο στον παγκόσμιο διαγωνισμό ομορφιάς Miss World που έγινε στη Νότια Αφρική.

Σε ηλικία 23 ετών, εγκαταστάθηκε στην Ελλάδα και συγκεκριμένα στη Θεσσαλονίκη για να σπουδάσει δημοσιογραφία. Τη σεζόν 2007-2008 ήταν συμπαρουσιάστρια του Γρηγόρη Αρναούτογλου στην ψυχαγωγική εκπομπή του ελληνικού MEGA, «Όμορφος Κόσμος το πρωί». 

Από το 2008 ζει μόνιμα στην Κύπρο. Για πολλά χρόνια εργάστηκε στο κανάλι MEGA Κύπρου, παρουσιάζοντας εκπομπές όπως «Περνάμε καλά» (2009-2012), «Για σένα» (2010-2013) και «DanSing for you» (2012-2013). Από το 2016 παρουσιάζει την εκπομπή «Με αγάπη Χριστιάνα» στο κανάλι ALPHA Κύπρου.

Είναι παντρεμένη με τον Κύπριο ποδοσφαιριστή Γιώργο Εφραίμ και έχουν αποκτήσει μαζί δύο παιδιά: την Μελίνα (γενν. 7 Οκτωβρίου 2017) και τον Ανδρέα (γενν. 24 Απριλίου 2019).
Κρίστιαν Άλμπερς

Ο Κρίστιαν Άλμπερς (ολλανδικά: "Christijan Albers") (16 Απριλίου 1979, Αϊντχόφεν) είναι Ολλανδός οδηγός αγώνων.
PornMD

Το PornMD είναι μηχανή αναζήτησης του Pornhub Network που ανήκει στην εταιρεία MindGeek. Η ιστοσελίδα συντηρείται από τις διαφημίσεις, οι οποίες επιτρέπουν στους χρήστες απεριόριστη πρόσβαση χωρίς επιπλέον χρεώσεις. Τον Μάρτιο του 2013, το PornMD εισήγαγε έναν χάρτη, ο οποίος επιτρέπει στους χρήστες την εύρεση των 10 δημοφιλέστερων "ψαξιμάτων" από κάθε χώρα, ενώ τον Φεβρουάριο του 2014, εισήχθη και νέο σύστημα, το οποίο επιτρέπει στους χρήστες να εντοπίσουν "ψαξίματα" άλλων χρηστών σε πραγματική ώρα.
Φραντσέσκο Σαμπατίνι

Ο Φραντσέσκο Σαμπατίνι (Francesco Sabbatini, Παλέρμο, 1722 - Μαδρίτη, 1797) ήταν Ιταλός αρχιτέκτονας που εργάστηκε κατά κύριο λόγο ως αρχιτέκτοντας της αυλής του Καρόλου Γ΄. Τα έργα του υιοθέτησαν ένα μικτό ύφος μεταξύ μπαρόκ και νεοκλασικισμού, αρκετά συγγενής με την αναγεννησιακή αρχιτεκτονική που εκφράστηκε στην πληρότητά της από τον Χουάν ντε Μπιγιανουέβα.
Φρίντριχ φον Άμερλινγκ

Ο Φρίντριχ φον Άμερλινγκ (γερμ: "Friedrich von Amerling", 1803 - 1887) ήταν σημαντικός Αυστριακός ζωγράφος του 19ου αιώνα που ασχολήθηκε κυρίως με την προσωπογραφία.
Αντόνιο Πιτζόνια

Ο Αντόνιο Πιτζόνια (γεν. στο Μανάους του Αμαζόνας στις 11 Σεπτεμβρίου του 1980) είναι Βραζιλιάνος οδηγός αγώνων. Στη Φόρμουλα 1 αγωνίστηκε από το 2003 μέχρι και το 2005. Κανένα από αυτά τα έτη δε συμμετείχε σε όλα τα Γκραν Πρι. Το 2003 έτρεξε για λογαριασμό της Jaguar Racing και πήρε μέρος μόνο στα 11 πρώτα Γκραν Πρι από αυτό της Αυστραλίας μέχρι και αυτό της Μεγάλης Βρετανίας και από το επόμενο το οποίο ήταν αυτό της Γερμανίας τη θέση του πήρε ο Βρετανός Τζάστιν Γουίλσον ο οποίος πήγε εκεί από τη Minardi. Το 2004 και το 2005 εργάστηκε ως δοκιμαστής και αναπληρωματικός οδηγός στη Williams και το 1ο αντικατέστησε το Γερμανό οδηγό της ομάδας Ραλφ Σουμάχερ ο οποίος είχε τραυματιστεί στη διάρκεια του Αμερικανικού Γκραν Πρι το οποίο έγινε στις 20 Ιουνίου στα Γκραν Πρι Γερμανίας, Ουγγαρίας, Βελγίου και Ιταλίας. Στα Γκραν Πρι Γαλλίας και Μεγάλης Βρετανίας, η ομάδα στη θέση του Σουμάχερ είχε βάλει τον έταιρο δοκιμαστή της, τον Ισπανό Μαρκ Ζενέ ο οποίος όμως δε σημείωσε τα αποτελέσματα τα οποία ήθελαν. Το 2ο από τα 2 αυτά έτη ο Πιτζόνια αντικατέστησε τον επίσης Γερμανό οδηγό Νικ Χάιντφελντ ο οποίος το Σάββατο 3 Σεπτεμβρίου είχε ατύχημα με το ποδήλατό του κι ύστερα από αυτό ένιωθε έντονη αδιαθεσία. Αρχικά ήταν προγραμματισμένο η αντικατάσταση του Χάιντφελντ από τον Πιτζόνια να ήταν μόνο για τα Γκραν Πρι Ιταλίας και Βραζίλίας κι αυτός να επέστρεφε κανονικά στο Γκραν Πρι Ιαπωνίας όμως τα μεσάνυχτα της Δευτέρας 26 Σεπτεμβρίου το συμβόλαιο του Χάιντφελντ με την ομάδα λύθηκε κατόπιν επιθυμίας του ίδιου κι ο Πιτζόνια συμμετείχε κανονικά στα 2 τελευταία Γκραν Πρι.
Χουάν Γκόμεθ δε Μόρα

Ο Χουάν Γκόμεθ δε Μόρα (Juan Gómez de Mora, Κουένκα, 1586 - Μαδρίτη 1648) ήταν Ισπανός αναγεννησιακός αρχιτέκτονας, ανιψιός του έτερου αρχιτέκτονα Φρανθίσκο δε Μόρα. Υπήρξε ακολουθητής του ερεριανού ρυθμού και, ουσιαστικά, διάδοχος του Χουάν ντε Ερέρα. Γόνος οικογένειας με σημαντική παρουσία στην ισπανική ζωγραφική τον 16ο αιώνα, εργάστηκε ως αντικαταστάτης του θείου του αρχικά στο Αλκάθαρ της Μαδρίτης, λαμβάνοντας τη θέση του επίσημου αρχιτέκτονα του Φίλιππου Γ΄, κι έκτοτε έφερε εις πέρας την αναμόρθωση της Πλάθα Μαγιόρ και την κατασκευή του Μεγάρου Σάντα Κρουθ (αρχικά φυλακή) στο κέντρο της πρωτεύουσας.
Κιμ Πέτρας

H Κιμ Πέτρας (27 Αυγούστου 1992) είναι γερμανίδα ποπ τραγουδίστρια και συνθέτρια. Έγινε αντικείμενο διεθνούς ενδιαφέροντος αφού σε νεαρή ηλικία υποβληθηκε σε εγχείρηση επιβεβαίωσης φύλου.
Πίσω Πόρτα

Η Πίσω Πόρτα είναι η τρίτη μεγάλου μήκους ταινία του Γιώργου Τσεμπερόπουλου η οποία είναι ταινία εποχής και η ιστορία της διαδραματίζεται τη δεκαετία του 1960 στην Ελλάδα. Το σενάριο το έγραψε ο ίδιος μαζί με τον Ντένη Ηλιάδη.

Στην ταινία πρωταγωνιστεί ο 12χρονος τότε Κωνσταντίνος Παπαδημητρίου. Στους υπόλοιπους ρόλους παίζουν οι: Aλεξανδριανή Σικελιανού, Xάρης Σώζος, Αντρέας Κοντόπουλος, Iεροκλής Mιχαηλίδης, Aντώνης Kαφετζόπουλος, Ελισάβετ Μουτάφη, Έφη Παπαθεοδώρου, Μαρία Σολωμού, Κατερίνα Τσάβαλου, Ελένη Κοκκίδου, Ακίνδυνος Γκίγκας.

Την διεύθυνση φωτογραφίας έκανε ο Πλάτων Aνδρονίδης, σκηνογράφος ήταν ο Aντώνης Δαγκλίδης, και την μουσική της ταινίας συνέθεσε ο Μάριος Στρόφαλης ενώ το τραγούδι τον τίτλων το ερμηνεύει ο Χρήστος Θηβαίος σε στίχους του Σωτήρη Κακκίση. Τα κοστούμια ανέλαβε η Μαρία Κοντοδήμα. Το μοντάζ έκανε ο Tάκης Γιαννόπουλος. Παραγωγοί της ταινίας ήταν οι: Φένια Κοσοβίτσα, Αμάντα Λιβανού & Ηρακλής Μαυροειδής ενώ συμπαραγωγοί οι: Ideefixe LTD, Ελληνικό Κέντρο Κινηματογράφου, JBA Productions (France), Alpha TV, Netmed, Filmiki Productions, Filmex (Romania), ο Γιώργος Τσεμπερόπουλος, με την υποστήριξη της European Script Fund & Eurimages.

Η ταινία έκανε μια ειδική προβολή στο Cine Αφροδίτη στις 29 Μαίου 2000 και η επίσημη προβολή της ήταν τον Σεπτέμβριο του ίδιου έτους στα πλαίσια του Διεθνές Φεστιβάλ Κινηματογράφου Νύχτες Πρεμιέρας.
Χάινριχ Κλάινσροτ

Ο Χάινριχ Κλάινσροτ ("γερμανικά : Heinrich Kleinschroth"), (15 Μαρτίου 1890 - 10 Ιανουαρίου 1979) ήταν Γερμανός πρωταθλητής της αντισφαίρισης, ερασιτέχνης που διακρίθηκε κυρίως στα διπλά.
Μόριτζ φον Μπίσινγκ

Ο Μόριτζ φον Μπίσινγκ ("γερμανικά : Alexander Moritz Reinhold "Fritz" von Bissing") (Μετζ, Γερμανική Αυτοκρατορία, 9 Σεπτεμβρίου 1886 - Φρανκφούρτη, 18 Μαρτίου 1954) ήταν Γερμανός πρωταθλητής της αντισφαίρισης, του ποδόσφαιρου, ράγκμπι και χόκεϊ επί χόρτου.
Δημοκρατία του Αρτσάχ

Η Δημοκρατία του Αρτσάχ ( '), ή απλά Αρτσάχ, κοινώς γνωστή με το προηγούμενο όνομά της Δημοκρατία του Ναγκόρνο-Καραμπάχ (1991 - 2017), είναι μια μονομερώς ανακηρυγμένη, μη αναγνωρισμένη δημοκρατία στο Νότιο Καύκασο. Η περιοχή θεωρείται από τον ΟΗΕ μέρος του Αζερμπαϊτζάν, αλλά είναι υπό τον έλεγχο των Αρμενίων αυτονομιστών. Η Δημοκρατία του Αρτσάχ ελέγχει το μεγαλύτερο μέρος της παλαιάς αυτόνομης περιοχής του Ναγκόρνο-Καραμπάχ της ΕΣΣΔ και κάποιες γειτονικές περιοχές που τη δίνουν κοινά σύνορα με την Αρμενία προς τη δύση και το Αζερμπαϊτζάν στα βόρεια, τα ανατολικά και τα νότια.

Η περιοχή του Ναγκόρνο-Καραμπάχ με αρμενικό κατά βάση πληθυσμό διεκδικήθηκε τόσο από τη Λαϊκή Δημοκρατία του Αζερμπαϊτζάν, όσο και από την Πρώτη Δημοκρατία της Αρμενίας, όταν οι δύο χώρες απέκτησαν την ανεξαρτησία τους το 1918, μετά την πτώση της Ρωσικής Αυτοκρατορίας. Κατά τα χρόνια της Σοβιετικής Ένωσης, το 1923, ιδρύθηκε η αυτόνομη περιοχή (όμπλαστ) του Ναγκόρνο-Καραμπάχ εντός της Σοβιετικής Σοσιαλιστικής Δημοκρατίας του Αζερμπαϊτζάν. Με την διάλυση της Σοβιετικής Ένωσης το 1991, η περιοχή υπήρξε το κέντρο μιας νέας διαμάχης ανάμεσα στην Αρμενία και το Αζερμπαϊτζάν. Το 1991, ένα δημοψήφισμα πραγματοποιήθηκε στην περιοχή του Ναγκόρνο - Καραμπάχ και τη γειτονική επαρχία Σαχουμιάν και οδήγησε στη διακήρυξη της ανεξαρτησίας. Οι μεγάλης κλίμακας εθνοτικές συγκρούσεις οδήγησαν στον Πόλεμο του Ναγκόρνο - Καραμπάχ στο διάστημα 1991-1994, που τελείωσε με κατάπαυση του πυρός και διαμόρφωσε τα σύνορα που υπάρχουν μέχρι και σήμερα.

Η Δημοκρατία του Αρτσάχ είναι προεδρική δημοκρατία (μετά το δημοψήφισμα του 2017, όπου εγκρίθηκε και η μετονομασία της χώρας) με ένα νομοθετικό σώμα. Η εξάρτηση του Αρτσάχ από την Αρμενία σε πολλούς τομείς είναι τόσο μεγάλη που λειτουργεί ως "ντε φάκτο" μέρος της Αρμενίας. Η χώρα είναι ορεινή, ο πληθυσμός είναι κυρίως Χριστιανικός και στενά συνδεδεμένος με την Αρμενική Αποστολική Εκκλησία. Πολλά ιστορικά μοναστήρια είναι δημοφιλή στους τουρίστες, που προέρχονται ως επί το πλείστον από την αρμενική διασπορά, καθώς τα ταξίδια διεξάγονται εύκολα μόνο μεταξύ της Αρμενίας και του Αρτσάχ.
Θα Μείνει Μεταξύ μας

Η ταινία Θα Μείνει Μεταξύ μας (γαλλικά: "Un moment d'égarement") είναι δραματική κωμωδία γαλλικής παραγωγής του 2015, σε σκηνοθεσία του Ζαν Φρανσουά Ρισέ. Είναι ριμέικ της ταινίας "Un moment d'égarement" του 1977, σκηνοθετημένη από τον Κλοντ Μπερί.

Παραγωγός της ταινίας ήταν ο γιος του Μπερί, Τομά Λανγκμάν, και ο Σεμπαστιάν Ντελογιέ.
Ώρα Άπω Ανατολικής Ευρώπης

Η Ώρα Άπω Ανατολικής Ευρώπης (FET) είναι μια ζώνη ώρας που ορίζεται ως τρεις ώρες μπροστά από τον Συγχρονισμένο Παγκόσμιο Χρόνο (UTC+03:00) χωρίς θερινή ώρα. Τον Σεπτέμβριο του 2016, χρησιμοποιούταν στη Λευκορωσία, τη δυτική Ρωσία και τη Τουρκία, και επίσης ονομάζεται Ώρα Μινσκ, Ώρα Μόσχας (MSK), ή Ώρα Τουρκίας (TRT). 

Η ζώνη ιδρύθηκε τον Οκτώβριο του 2011 ως επίσημη ώρα για την Περιφέρεια Καλίνινγκραντ στη Ρωσία, και στη συνέχεια ακολουθήθηκε από τη Λευκορωσία. Αρχικά ονομάστηκε Ώρα Καλίνινγκραντ στη Ρωσία ωστόσο στις 26 Οκτωβρίου 2014, το μεγαλύτερο μέρος της Ρωσίας μετακινήθηκε κατά μια μετατόπιση UTC πίσω και αυτό σήμαινε ότι η ώρα Καλίνινγκραντ άνηκε στην ζώνη ώρας UTC+02:00, και η Ώρα Μόσχας στη UTC+03:00.

Αρκετές χώρες της Αφρικής και της Μέσης Ανατολής χρησιμοποιούν την ζώνη ώρας UTC+03:00 όλο το χρόνο, γνωστή ως Ώρα Ανατολικής Αφρικής (EAT) και Σταθερή Ώρα Αραβίας (AST).
Blu Tack

Το Blu Tack είναι ένα επαναχρησιμοποιήσιμο κολλητικό υλικό που μοιάζει με στόκο. Είναι ευαίσθητη στην πίεση κόλλα που παράγεται από την εταιρεία Bostik και συνήθως χρησιμοποιείται για να συνδεθούν ελαφρά αντικείμενα (όπως αφίσες ή φύλλα χαρτιού) σε τοίχους ή άλλες ξηρές επιφάνειες. Παραδοσιακά μπλε χρώματος, είναι επίσης διαθέσιμο σε άλλα χρώματα. Εκδοχές του προϊόντος είναι επίσης διαθέσιμες από άλλους κατασκευαστές. Η ορθογραφία που χρησιμοποιείται τώρα είναι χωρίς το ενωτικό.

Η σύνθεση του Blu Tack αποτελεί μυστικό, αλλά περιγράφεται ως μια συνθετική ένωση καουτσούκ χωρίς επικίνδυνες ιδιότητες υπό κανονικές συνθήκες.Το κολλητικό μπορεί να καταποθεί χωρίς βλάβη και είναι μη καρκινογόνο. Είναι μη διαλυτή ουσία και πυκνότερη από το νερό. Το υλικό δεν είναι εύφλεκτο, αλλά εκλύει διοξείδιο του άνθρακα και το μονοξείδιο του άνθρακα όταν εκτεθεί σε φωτιά ή σε υψηλές θερμοκρασίες.

Το 2015 η Bostik κατασκεύαζε περί τους 100 τόνους Blu Tack εβδομαδιαίως στο εργοστάσιό της στο Λέστερ της Αγγλίας.
Σέαντ Κολάσινατς

Ο Σέαντ Κολάσινατς ("Sead Kolašinac", 20 Ιουνίου 1993) είναι Βόσνιος ποδοσφαιριστής που αγωνίζεται ως αμυντικός στην Σαλκε δανεικός και στην Εθνική Βοσνίας.
Dark Horse Comics

Η Dark Horse Comics, γνωστή απλώς και ως Dark Horse, είναι αμερικανική εκδοτική κόμικς, με έδρα το Μιλγουούκι του Όρεγκον. Ιδρύθηκε το 1986 από τον Μάικ Ρίτσαρντσον και αποτελεί μία από τις μεγαλύτερες ανεξάρτητες εταιρείες κόμικς των ΗΠΑ. Έχει εκδώσει ορισμένους εξαιρετικά επιτυχημένους τίτλους, όπως το "Hellboy", το "Sin City" και το "Usagi Yojimbo", αλλά και πολλά σημαντικά μάνγκα, μεταξύ των οποίων τα "Akira", "Lone Wolf and Cub" και "Berserk". Επίσης, είναι γνωστή και για πλήθος κόμικς βασισμένων σε ταινίες και σειρές ("Star Wars", "Buffy the Vampire Slayer" κ.ά.)

Από τα πρώτα κιόλας χρόνια της λειτουργίας της, η Dark Hor"s"e Comics αποτέλεσε μία εναλλακτική επιλογή για τους δημιουργούς έναντι των δύο κυρίαρχων DC Comics και Marvel Comics, σεβόμενη τα δικαιώματά τους. Η στάση αυτή έχει κατά καιρούς προσελκύσει πολλές σημαντικές προσωπικότητες του χώρου, όπως οι Φρανκ Μίλλερ, Μάικ Μίνιολα και Τζον Μπερν.
Άμπραχαμ Χόντιους

Ο Άμπραχαμ Χόντιους (ολλανδικά:Abraham Danielsz. Hondius ) ήταν Ολλανδός ζωγράφος, σχεδιαστής και χαράκτης της Χρυσής Ολλανδικής Εποχής στη ζωγραφική, ο οποίος δραστηριοποιήθηκε, επίσης, στην Αγγλία.
Νέλλυ Νέπαχ

Η Νέλλυ Νέπαχ ("γερμανικά: Nelly Neppach"), (16 Σεπτεμβρίου 1898 - 7 Μαΐου 1933), ήταν Γερμανίδα, αθλήτρια της αντισφαίρισης. Ήταν η πρώτη γερμανίδα που απέκτησε διεθνή φήμη στην αντισφαίριση, αλλά αναγκάστηκε να εγκαταλείψει το άθλημα λόγω του αυξανόμενου αντισημιτισμού τη δεκαετία του 1930. Αυτοκτόνησε σε ηλικία 34 ετών.

Η Νέπαχ γεννήθηκε στη Φραγκφούρτη το 1898, Μπάμπεργκ ("Bamberger") ήταν το πατρικό της όνομα. Άρχισε να παίζει αντισφαίριση στα νεαρά της χρόνια και κέρδισε τον πρώτο της τίτλο το 1910 σε ηλικία 12 ετών.

Μετά τον Α΄παγκόσμιο πόλεμο παντρεύτηκε τον σκηνοθέτη κινηματογράφου και παραγωγό Ρόμπερτ Νέπαχ και μετακόμισε στο Βερολίνο όπου εντάχθηκε στον σύλλογο Τένις Μπορούσια Βερολίνου.

Το 1925 έφτασε στη μεγαλύτερη επιτυχία της, κερδίζοντας την Ίσλε Φρίεντλεμπεν στον τελικό του γερμανικού πρωταθλήματος στο Αμβούργο. Το 1926 προσκλήθηκε από την Συζάν Λεγκλέν να παίξει στο διεθνή τουρνουά στη γαλλική Ριβιέρα, ενώ ταυτόχρονα οι γερμανοί παίκτες απαγορεύονταν από τα διεθνή τουρνουά ως συνέπεια του Α΄ παγκοσμίου πολέμου. Η Νέπαχ ταξίδεψε στη Γαλλία και έπαιξε αγώνες ενάντια στην Λεγκλέν καθώς και στην αμερικανίδα θρύλο Έλεν Γουίλς. Ωστόσο, η γερμανική ομοσπονδία θυμωμένη για το μη εξουσιοδοτημένο ταξίδι της την ανάγκασε να επιστρέψει στη Γερμανία.

Στη μοναδική της εμφάνιση σε ένα μεγάλο τουρνουά που ήταν στο γαλλικό πρωτάθλημα του 1927, έφτασε στον τρίτο γύρο.Την ίδια χρονιά, 1925, ήταν η πρώτη εθνική πρωταθλήτρια της Γερμανίας στο απλό. Κατατάχθηκε ένατη σε εθνικό επίπεδο το 1932. Στο Πρωτάθλημα αντισφαίρισης Ανατολικής Μεσογείου το 1931 ήταν δεύτερη στο απλό όπου έχασε από την Ίρμγκαρντ Ροστ, και δεύτερη στο διπλό με συμπαίκτρια την Λεβάντα Κάμπελ 

Στις 11 Απριλίου 1933, λίγους μήνες μετά την κατάληψη της εξουσίας από τους Ναζί τον Ιανουάριο, η Νέπαχ, η οποία ήταν Εβραία, εγκατέλειψε την ιδιότητα μέλους της στον σύλλογο Τένις Μπορούσια. Παρόλο που οι περιστάσεις αυτής της απόφασης δεν είναι γνωστές λεπτομερώς, είναι σχεδόν βέβαιο ότι αναγκάστηκε να το πράξει, καθώς οι περισσότεροι γερμανικοί σύλλογοι τένις εκείνη την εποχή απέβαλαν τους Εβραίους αθλητές τους. Τον ίδιο μήνα, η γερμανική ομοσπονδία αντισφαίρισης ανακοίνωσε ότι κανένας Εβραίος παίκτης δεν μπορεί πλέον να παίζει διεθνή τουρνουά.

Τη νύχτα της 7 με 8 Μαΐου 1933, η Νέπαχ, προφανώς απελπισμένη λόγω της αυξανόμενης διάκρισης και δίωξης των Εβραίων στη Γερμανία και της απομόνωσης της από την αντισφαίριση ειδικότερα, πήρε τη ζωή της στο διαμέρισμά της στο Βερολίνο χρησιμοποιώντας το φυσικό αέριο. Ο αντισημιτισμός - που θα κωδικοποιηθεί σύντομα ως Νόμοι της Νυρεμβέργης - είχε εισβάλει σε όλες τις πτυχές της ζωής στη Γερμανία και ο αθλητισμός δεν αποτελούσε εξαίρεση. Η Νέπαχ ήταν ανάμεσα σε ένα σύνολο εβραϊκών αυτοκτονιών, οι οποίες αναφέρθηκαν με ανησυχία στο εξωτερικό. "Είναι αδύνατο να δημοσιευτεί ένας πλήρης κατάλογος των αυτοκτονιών που προκάλεσε η ναζιστική κτηνωδία", έγραψε η εφημερίδα "Hebrew Standard of Australasia" αναφέροντας το θάνατό της.
Μουάνγκ Χουά

Η Μουάνγκ Χουά είναι ένα χωριό στο Λάος, κοντά στα σύνορα με το Βιετνάμ, στην επαρχία Φονγκσάλι.
Κωνσταντίνος Βενέτης

Ο Κωνσταντίνος Βενέτης (17 Ιανουαρίου 1904 - 7 Μαρτίου 1985), του Σωτηρίου, ήταν Έλληνας στρατιωτικός και πολιτικός, που διετέλεσε βουλευτής.
Ερίκα Βόλμερ

Η Ερίκα Βόλμερ ("γερμανικά: Erika Vollmer"), γεννημένη στο Γκρατς της Αυστρίας στις 23 Φεβρουαρίου 1925, ήταν Γερμανίδα, αθλήτρια της αντισφαίρισης. Το πατρικό της όνομα ήταν "Ομπστ" (Obst) και πήρε το όνομα του συζύγου της το 1947.

Μεταξύ 1953 και 1959 αγωνίστηκε σε επτά διαδοχικές διοργανώσεις του Γουίμπλεντον και πέτυχε το καλύτερό της αποτέλεσμα με το 1953, όταν έφτασε στον προημιτελικό. Το 1955 έχασε τον τελικό του απλού στο διεθνές πρωτάθλημα Ιταλίαςν από την Πατρίτσια Γουάρντ με 4-6, 3-6 το 1955.. Στο Πρωτάθλημα αντισφαίρισης Ανατολικής Μεσογείου ήταν το 1954 πρώτη στο απλό και δεύτερη στο μεικτό με συμπαίκτη τον Ευγένιο Μιγκόνε.
Teen Wolf

Το Teen Wolf είναι μια αμερικανική τηλεοπτική σειρά που ανέπτυξε ο Jeff Davis για το MTV. Είναι βασισμένη στην ταινία του 1985 με το ίδιο όνομα. O Tyler Posey ως έφηβος που ονομάζεται Scott McCall δαγκώνεται από έναν λυκάνθρωπο και πρέπει να ασχοληθεί με το πώς επηρεάζει τη ζωή του και τις ζωές εκείνων που είναι πιο κοντά σε αυτόν και ο Dylan O'Brien ως "Stiles" Stilinski, ο καλύτερος φίλος του Scott. Η σειρά έχει γενικά θετικές αναθεωρήσεις από τους κριτικούς και είναι μία από τις αγαπημένες σειρές στα κοινωνικά μέσα. 

Το "Teen Wolf" έκανε πρεμιέρα στις 5 Ιουνίου 2011, μετά τα βραβεία MTV Movie Awards του 2011. Στις 21 Ιουλίου 2016, το cast ανακοίνωσε στο Comic Con ότι η έκτη σεζόν θα είναι και η τελική. Το φινάλε της σειράς προβλήθηκε στις 24 Σεπτεμβρίου 2017.
Άρθουρ Νταβίντοβις ΜακΦέρσον

Ο Άρθουρ Νταβίντοβις ΜακΦέρσον ("λατινικό αλφάβητο: Arthur Davydovich MacPherson"), (Αγία Πετρούπολη, Ρωσική Αυτοκρατορία 1870 - Μόσχα, Ρωσική Σ.Ο.Σ.Δ. 1919), ήταν Ρώσος με Σκοτσέζικη καταγωγή, αθλητής της αντισφαίρισης και πρωτοπόρος του αθλητισμού στην Ρωσία.

Ο ΜακΦέρσον καταγόταν από οικογένεια Σκοτσέζων, οι παππούδες του είχαν ναυπηγεία στην Γλασκόβη, ο πατέρας του, Ντέιβιντ, και η μητέρα του, Άν, είχαν επιρροή στην αυτοκρατορική οικογένεια και ασχολούνταν με ναυπηγεία και Χαλυβουργεία, ο ίδιος ήταν έμπορος ξυλείας στη Ρωσία. Πατέρας του Άρθουρ και του Ρόμπερτ πρωταθλητές Ρωσίας το 1914 στο διπλό.

Ο ΜακΦέρσον ήταν από τους ιδρυτές της ρωσικής αντισφαίρισης, ο ιδρυτής του πρώτου πρωταθλήματος στην Αγία Πετρούπολη το 1903 και του πρωταθλήματος της Ρωσίας το 1907, πρώτος και μόνιμος πρόεδρος της Ρωσικής ομοσπονδίας αντισφαίρισης την περίοδο 1908-1917, μέλος της ρωσικής Ολυμπιακής επιτροπής.

Εκτός την αντισφαίριση ήταν πρώτος πρόεδρος ταυτόχρονα της Ρωσικής ποδοσφαιρικής ομοσπονδίας (1912-1914) και της Ρωσικής ομοσπονδίας κωπηλασίας και μέχρι το 1917 πρόεδρος του συλλόγου RULT, πρόεδρος της ομοσπονδίας ποδοσφαίρου της Αγίας Πετρούπολης,εκδότης των περιοδικών "Annual RULT" (1909–1916) και του "Lawn Tennis" (1912-1914). Τιμήθηκε με το παράσημο του τάγματος του Αγίου Στανισλάου για την προσφορά του στην ανάπτυξη του ρωσικού αθλητισμού. 

Με την επικράτηση στην Ρωσία των Μπολσεβίκων συνελήφθη δύο φορές φυλακίστηκε και πέθανε το 1919 σε φυλακή της Μόσχας.
Γκόντουιν του Ουέσσεξ

Ο Γκόντουιν του Ουέσσεξ ("Godwin", 1001 - 15 Απριλίου 1053) ήταν ισχυρότατος κόμης της Αγγλίας την εποχή του Κνούτου και των απογόνων του γιος του Βούλφνοθ Σίλντ ενός ευγενούς από το Σάσσεξ. Ο Κνούτος έκανε τον Γκόντουιν πρώτο κόμη του Ουέσσεξ, ο Γκόντουιν ήταν ο πατέρας του Χάρολντ Β΄ της Αγγλίας και της Έντιθ του Ουέσσεξ η οποία παντρεύτηκε τον τελευταίο βασιλιά της Αγγλίας από τον Οίκο του Ουέσσεξ Εδουάρδο τον Εξομολογητή.
Το προσωνύμιο του πατέρα του υποδηλώνει ότι ανήκε στην ψηλή αριστοκρατία του Σάσσεξ, ο Βούλφνοθ κατηγορήθηκε (1009) για εγκλήματα στον στόλο του Έθελρεντ του Ουέσσεξ, δραπέτευσε με 12 πλοία τα οποία καταστράφηκαν από καταιγίδα. Ο ίδιος ο Γκόντουιν ήταν στενός οπαδός του μεγαλύτερου γιου του Έθελρεντ Έθελσταν Έθελινγκ ο οποίος όταν πέθανε του άφησε εκτάσεις (1014). Η περιουσία του Κόμπτον στο Σάσσεξ ανήκε στον πατέρα του Γκόντουιν, ο ίδιος αν και είχε ισχυρούς δεσμούς με το Ουέσσεξ γεννήθηκε και μεγάλωσε στο Σάσσεξ το οποίο ήταν και η ιδιαίτερη πατρίδα του.
Σβεν Γκόντουινσον

Ο Σβεν Γκόντουινσον ή Σβέιν ("Swegen Godƿinson", περί το 1020 - 1052) ήταν ο μεγαλύτερος γιος του κόμη Γκόντουιν του Ουέσσεξ και της Γκύθα Θόρκελσντατερ, μεγαλύτερος αδελφός του Χάρολντ Β΄ της Αγγλίας. Το 1043 ο Σβεν ανέλαβε την διοίκηση μιας κομητείας η οποία περιείχε τις περιοχές Γκλόστερσαιρ, Χερεφορντσάιρ, Οξφορντσάιρ, Μπέρκσαϊρ και Σόμερσετ. Την επόμενη χρονιά (1044) υπέγραψε το πρώτο βασιλικό του διάταγμα. Υπήρχαν μερικές αναφορές ότι ο Σβεν ήταν νόθος γιος του Κνούτου αλλά η μητέρα του το αρνήθηκε επίμονα. Στην αρχή της βασιλείας του έκλεισε ειρήνη με τον Γκρίφφιντ-απ-Λιουέλιν, βασιλιά της Γκουινέντ στην βόρεια Ουαλία, η ειρήνη αυτή επέτρεψε στον βασιλιά της Γκουινέντ να έχει το πάνω χέρι απέναντι στον κύριο αντίπαλο του στην περιοχή της Ουαλίας τον βασιλιά της Ντέχεμπαρθ. Ο Σβεν εξακολουθούσε να υποστηρίζει τον βασιλιά της Γκουινέντ με περισσότερες συμμαχίες ενώ πραγματοποίησαν μαζί μια επίθεση στην Ντέχεμπαρθ.
Εύα Φαφ

Η Εύα Φαφ ("γερμανικά: Eva Pfaff"), γεννημένη στο Κένιγκσταϊν ιμ Τάουνους της Δυτικής Γερμανίας στις 10 Φεβρουαρίου 1961, είναι Γερμανίδα, πρώην πρωταθλήτρια της αντισφαίρισης.

Κατά τη διάρκεια της καριέρας της κέρδισε 1 τίτλο στο απλό και 9 τίτλους WTA στο διπλό. Οι κορυφαίες παγκόσμιες κατάταξεις της ήταν 17η στο απλό το 1983 και 16η στο διπλό το 1988. 

Μεγαλύτερη επιτυχία της ο τελικός του Αυστραλιανού όπεν στο διπλό το 1982 με συμπαίκτρια την Κλάουντια Κόντε Κιλς έχασαν από τις Μαρτίνα Ναβρατίλοβα και Παμ Σράιβερ με 6-4 και 6-2. Επίσης στα προημιτελικά του Αυστραλιανού όπεν στο απλό το 1982 και στο διπλό το 1983 και το 1987, στα προημιτελικά του Ρολάν Γκαρός στο διπλό το 1983, 1985 και το 1987, στα προημιτελικά του Γουίμπλεντον στο διπλό το 1983 και το 1988.

Στο Φεντ καπ αγωνίστηκε με την Δυτική Γερμανία το 1982, 1983 και το 1988 με ρεκόρ 9 νίκες και 1 ήττα.
Χριστιανός Γκίλντενλεβε

Ο Χριστιανός Γκίλντενλεβε, δανικά Christian Gyldenløve (28 Φεβρουαρίου 1674 - 16 Ιουλίου 1703) από τον Οίκο του Όλντενμπουργκ ήταν κόμης του Σάμσε.
Ούλρικ Φρειδερίκος Γκίλντενλεβε

Ο Ούλρικ Φρειδερίκος Γκίλντενλεβε, δανικά Ulrik Frederik Gyldenløve (20 Ιουλίου 1638 - 17 Απριλίου 1704) από τον Οίκο του Όλντενμπουργκ ήταν κόμης του Λάουρβικ. Ήταν στρατηγός σε επιχειρήσεις του Πολέμου της Σκάνια στη Νορβηγία, επιχειρήσεις που είναι γνωστές ως "Πόλεμος του Γκίλντενλεβε".
Κρονγκ Τα Χμάου

Το Κρονγκ Τα Χμάου (χμερ: ក្រុងតាខ្មៅ, μετάφραση: "Μαύρος Παππούς") είναι η πρωτεύουσα και μεγαλύτερη πόλη της Επαρχίας Καντάλ στην κεντρική Καμπότζη.
Η πόλη βρίσκεται περίπου 11 χιλιόμετρα νότια της Πνομ Πεν (στα άμεσα σύνορα της Πνομ Πεν). Η πόλη χωρίζεται σε 6 δήμους ("σανγκάτ") και 20 χωριά ("φουμ"). Το 2008 η πόλη είχε πληθυσμό 195.898 κατοίκων.

Περίπου το 60% των πολιτών του Κρονγκ Τα Χμάου ταξιδεύουν για να εργαστούν στην Πνομ Πεν.
Μπόρις Καρλόφ

Ο Γουίλιαμ Χένρι Πρατ ("William Henry Pratt", 23 Νοεμβρίου 1887 - 2 Φεβρουαρίου 1969), γνωστός με το καλλιτεχνικό του όνομα Μπόρις Καρλόφ ("Boris Karloff"), ήταν Άγγλος ηθοποιός που ήταν πρωτίστως γνωστός για τους ρόλους του σε ταινίες τρόμου. Υποδύθηκε το τέρας του Φρανκενστάιν στις ταινίες "Φρανκενστάιν" (Frankenstein, 1931), "Η Μνηστή του Φρανκενστάιν" (Bride of Frankenstein, 1935) και "Ο Γιος του Φρανκενστάιν" (Son of Frankenstein, 1939), που είχαν ως αποτέλεσμα την τεράστια δημοτικότητά του. Εμφανίστηκε επίσης ως Ιμχοτέπ στην ταινία "Η Μούμια" (The Mummy, 1932). 

Για τη συμβολή του στον κινηματογράφο και την τηλεόραση, ο Μπόρις Καρλόφ βραβεύτηκε με δύο αστέρια στη Λεωφόρο της Δόξας στο Χόλυγουντ.
Ελένη Μαρούλη

Η Ελένη Μαρούλη (αγγλ: "Helen Louise Maroulis", 19 Σεπτεμβρίου 1991) είναι Αμερικανίδα αθλήτρια της ελευθέρας πάλης. Μεταξύ άλλων, έχει αναδειχθεί χρυσή Ολυμπιονίκης το 2016 στην κατηγορία των 53 κιλών καθώς και παγκόσμια πρωταθλήτρια στην κατηγορία 55 και 58 κιλών (το 2015 και το 2017 αντίστοιχα).
MAC Cosmetics

Η MAC Cosmetics, που σχεδιάζεται ως M·A·C είναι μια εταιρία καλλυντικών που ιδρύθηκε στο Τορόντο το 1984, από τους Φρανκ Τόσκαν & Φρανκ Άντζελο. Η έδρα της πλέον είναι στη Νέα Υόρκη και από το 1988 ανήκει στην Estée Lauder Companies.

Είναι μια από τρεις μεγαλύτερες μάρκες προϊόντων ομορφιάς παγκοσμίως, με ετήσια έσοδα που ξεπερνούν τα 1 δις δολάρια.

Κατηγορία:Επιχειρήσεις των ΗΠΑ
Ηλίας Περγαντής

Ο Ηλίας Περγαντής (1912 – 17 Οκτωβρίου 1985) ήταν Έλληνας παραγωγός του κινηματογράφου. Ξεκίνησε την ενασχόλησή του με τη δημιουργία ταινιών από το 1945, όταν γύρισε τις "Ραγισμένες Καρδιές", για να ακολουθήσουν ταινίες, όπως "Ριρίκα" (1951), "Το κορίτσι με τα παραμύθια" (1956), "Ένα νερό κυρα Βαγγελιώ" (1959), "Η ιστορία του πραγματικού Ζορμπά και του Νίκου Καζαντζάκη" (1964), η "Βαβυλωνία" (1970), "Εσμέ η τουρκοπούλα" (1974), "Βέγγος ο υπέροχος" (1978) και πολλές άλλες.

Στις 17 Οκτωβρίου 1985 σκοτώθηκε πέφτοντας από το μπαλκόνι της οικίας του (στην οδό Λ. Ριανκούρ), όταν ζαλίστηκε, και κηδεύθηκε από το Νεκροταφείο Ζωγράφου.
Έντιθ του Ουέσσεξ

Η Έντιθ του Ουέσσεξ ("Edith of Wessex", περί το 1025 - 18 Δεκεμβρίου 1075) ήταν βασίλισσα της Αγγλίας μετά τον γάμο της με τον Άγγλο βασιλιά Εδουάρδο τον Εξομολογητή, σε αντίθεση με άλλες βασίλισσες της Αγγλίας τον 10ο - 11ο αιώνα η Έντιθ είχε στεφθεί. Η κύρια πηγή σχετικά με την ζωή της είναι "Ο βίος του Αγίου Εδουάρδου" που βρίσκεται στο Ουέστμινστερ που θεωρείται ότι παρέχει πληροφορίες με προκατάληψη.
Τζόσεφιν Σκράιβερ

Η Τζόσεφιν Σκράιβερ-Κάρλσεν (Josephine Skriver-Karlsen, γενν. 14 Απριλίου 1993) είναι Δανή μοντέλο μόδας. Είναι άγγελος της Victoria's Secret από το 2016, αν και συμμετέχει στα σόου του οίκου από το 2013 και έχει περπατήσει σε περισσότερα από 300 fashion shows συνεργαζόμενη με μεγάλες εταιρίες παγκοσμίως. Έχει επίσης φωτογραφηθεί για τα περιοδικά Vanity Fair, Elle, Harper's Bazaar & Vogue.
Ότο φον Μίλερ

Ο Ότο φον Μίλερ ("γερμανικά: Otto von Müller"), (17 Οκτωβρίου 1875 – 2 Απριλίου 1976), ήταν Γερμανός, στρατιωτικός και πρωταθλητής της αντισφαίρισης.

Συμμετείχε στους Ολυμπιακούς αγώνες του 1912 στην Στοκχόλμη όπου στο απλό αποκλείστηκε στον τέταρτο γύρο. Στο διπλό αποκλείστηκε στον δεύτερο γύρο με συμπαίκτη τον Χάινριχ Σόμπουργκ.

Πρωταθλητής Γερμανίας το 1912 στο απλό και το 1908 και το 1910 στο διπλό με συμπαίκτη τον Σόμπουργκ. Ήταν αξιωματικός του στρατού και πολέμησε στον Α΄παγκόσμο πόλεμο.
Χάινριχ Σόμπουργκ

Ο Χάινριχ Σόμπουργκ ("γερμανικά: Heinrich Georg Schomburgk"), (30 Ιουνίου 1885 – 29 Μαρτίου 1965), ήταν Γερμανός, πρώην ποδοσφαιριστής, πρωταθλητής και Ολυμπιονίκης της αντισφαίρισης.

Ο Σόμπουργκ συμμετείχε με την Γερμανία στους Ολυμπιακούς αγώνες του 1908 στην Στοκχόλμη όπου αποκλείστηκε στον πρώτο γύρο του απλού και στον δεύτερο γύρο του διπλού με συμπαίκτη τον Ότο Φρόιτζχαϊμ

Συμμετείχε επίσης στους Ολυμπιακούς αγώνες του 1912 στην Στοκχόλμη όπου κατέκτησε ένα χρυσό μετάλλιο. Στο απλό αποκλείστηκε στον τέταρτο γύρο, στο διπλό στον δεύτερο γύρο με συμπαίκτη τον Ότο φον Μίλερ. Στο μεικτό διπλό κατέκτησε το χρυσό με συμπαίκτρια τον Ντόρα Κέρινγκ .

Ήταν πρωταθλητής Γερμανίας το 1903 σε διασυλλογικό επίπεδο με την ομάδα της Λειψίας, μαζί έπαιζε και ο αδελφός του Βίχελμ Σόμπουργκ, στο μεικτό διπλό το 1922 με την συζυγό του Toni Mettenheimer και το 1908 και το 1910 στο διπλό με συμπαίκτη τον Ότο φον Μίλερ.
Άλνος

Ο Άλνος ("Alnus") είναι γένος αγγειόσπερμων φυτών της οικογένειας των Βετουλίδων. Το γένος αποτελείται από 35 είδη μόνοικων δέντρων και θάμνων, μερικά από τα οποία αποκτούν μεγάλο μέγεθος, κατανεμημένα στη βόρεια εύκρατη ζώνη, ενώ μερικά είδη απαντώνται στην Κεντρική Αμερική, καθώς και στις Άνδεις. Στην Ελλάδα απαντάται τo είδος "Άλνος ο κολλώδης", γνωστό με τις ονομασίες κλήθρα, σκλήθρα, σκλήθρος, σκήλιθρο ή κλήθρι.
Πουθενά χωρίς την κόρη μου

Πουθενά χωρίς την κόρη μου (πρωτότυπος ισπανικός τίτλος: "No se aceptan devoluciones") ονομάζεται η μεξικανική δραματική κωμωδία του 2013 που σκηνοθετήθηκε από τον Εουχένιο Ντερμπέζ με πρωταγωνιστή τον ίδιο.
Χιούγκο Χάρντυ

Ο Χιούγκο Χάρντυ ("γερμανικά: Hugo James Hardy"), (Αμβούργο, 16 Οκτωβρίου 1877 - Βερολίνο, 8 Οκτωβρίου 1936), ήταν Γερμανός, νομικός kai πρωταθλητής της αντισφαίρισης.

Πατέρας του ήταν ο τραπεζίτης James Nathan Hardy και μητέρα του η Helena Ida Noemie Cahn. Σπούδασε νομικά και άσκησε την δικηγορία, ήταν μέλος της "Deutschen Reichsausschuß für Olympische Spiele (DRA)", προκάτοχος της Γερμανικής Ολυμπιακής Επιτροπής που ασχολήθηκε με τον αθλητισμό στη Δημοκρατία της Βαϊμάρης.

Ο Χάρντυ συμμετείχε με την Γερμανία στους Ολυμπιακούς αγώνες του 1904 στο Σεντ Λούις όπου στο απλό αποκλείστηκε στον πρώτο γύρο και στο διπλό επίσης στον πρώτο γύρο με συμπαίκτη τον Αμερικανό Πολ Γκλέσον, ήταν ο μοναδικός ευρωπαίος που συμμετείχε στην αντισφαίριση.
Λουίς Μαρία Χέιντεν

Ο Λουίς Μαρία Χέιντεν ("γερμανικά: Luis Maria Heyden"), (Βαλένσια, Βενεζουέλα, 27 Νοεμβρίου 1893 - Νέα Υόρκη, 1950), ήταν Γερμανός πρωταθλητής της αντισφαίρισης. Ήταν αθλητής του συλλόγου "Harvestehuder Lawn Tennis Club (HLTC)".

Γιός Γερμανού διπλωμάτη, ήταν πρωταθλητής Γερμανίας στο διπλό το 1912 με συμπαίκτη τον Louis Trasenster το 1921 με συμπαίκτη τον Χάινριχ Σόμπουργκ, και στο μεικτό διπλό τίτλο το 1922 και 1923 με συμπαίκτρια την Λίλα Αλβαρέζ. Ο Χέιντεν έπαιξε το Γουίμπλεντον το 1914 φτάνοντας στους προημιτελικούς του διπλού με τον Robert Spiess, το 1926 έχασε τον πρώτο γύρο Αμερικανικού όπεν.

Ο Χέιντεν συμμετείχε για την Γερμανία στους Ολυμπιακούς αγώνες του 1912 στην Στοκχόλμη όπου στο απλό αποκλείστηκε στα προημιτελικά και στο διπλό επίσης στα προημιτελικά με συμπαίκτη τον Robert Spiess.
Μάχη του Μακρυγιάννη

Η Μάχη του Μακρυγιάννη ήταν σύγκρουση μεταξύ του ΕΛΑΣ και της Χωροφυλακής υποστηριζόμενη από τις Βρετανικές δυνάμεις, που ξεκίνησε στις 6 Δεκεμβρίου 1944 τις πρώτες ημέρες των Δεκεμβριανών.
Γεώργιος Τσακανίκας

Ο Γεώργιος Τσακανίκας (1880 - Δεκέμβριος 1949) ήταν Έλληνας πολιτικός από την Αιτωλοακαρνανία.
Πόλεμος της Παραγουάης

Ο Πόλεμος της Παραγουάης, γνωστός και ως Πόλεμος της Τριπλής Συμμαχίας και Μεγάλος Πόλεμος στην Παραγουάη, ήταν ένοπλη σύρραξη στη Νότια Αμερική την περίοδο 1864 έως 1870 μεταξύ της Παραγουάης και της Τριπλής Συμμαχίας της Αργεντινής, της Αυτοκρατορίας της Βραζιλίας και της Ουρουγουάης. Με τις απώλειες να υπολογίζονται σε 400.000, ο πόλεμος αυτός ήταν ο πλέον θανατηφόρος στην ιστορία της Λατινικής Αμερικής. Πιο συγκεκριμένα οδήγησε την Παραγουάη σε ερήμωση, η οποία υπέφερε από καταστροφικές απώλειες στον πληθυσμό – περίπου το 70% του ενήλικου ανδρικού πληθυσμού σκοτώθηκε, σύμφωνα με κάποιους υπολογισμούς – και υποχρεώθηκε να παραχωρήσει εδάφη σε Αργεντινή και Βραζιλία. Σύμφωνα με εκτιμήσεις, ο πληθυσμός της Παραγουάης πριν τον πόλεμο ήταν 525.000 και μειώθηκε στους 221.000 μετά το τέλος του, εκ των οποίων μόνον 28.000 ήταν άνδρες.

Ο πόλεμος ξεκίνησε στα τέλη του 1864, ως αποτέλεσμα της σύρραξης μεταξύ Παραγουάης και Βραζιλίας που προκλήθηκε από τον Πόλεμο της Ουρουγουάης. Η Αργεντινή και η Ουρουγουάη εισήλθαν στον πόλεμο κατά της Παραγουάης το 1865, ο οποίος τότε έγινε γνωστός ως «Πόλεμος της Τριπλής Συμμαχίας».

Ο πόλεμος ολοκληρώθηκε με την ολοκληρωτική ήττα της Παραγουάης. Αφότου ηττήθηκε στον συμβατικό πόλεμο, η Παραγουάη διεξήγαγε παρατεταμένη αντίσταση σε μορφή ανταρτοπόλεμου, μια καταστροφική στρατηγική που είχε ως αποτέλεσμα την περαιτέρω καταστροφή του στρατού της Παραγουάης και μεγάλου μέρους του πληθυσμού της χώρας λόγω απωλειών στις μάχες, πείνας και ασθενειών. Η ανταρσία διήρκεσε 14 μήνες μέχρι που ο πρόεδρος Φρανσίσκο Σολάνο Λόπεζ σκοτώθηκε από βραζιλιάνικα στρατεύματα στη Μάχη του Σέρο Κορά τη 1η Μαρτίου 1870. Αργεντίνικα και βραζιλιάνικα στρατεύματα κατείχαν την Παραγουάη μέχρι το 1876. Οι υπολογισμοί των συνολικών απωλειών της Παραγουάης κυμαίνονται από 21.000 έως 200.000 ανθρώπους. Χρειάστηκαν δεκαετίες για την Παραγουάη ώστε να επανακτήσει τις δυνάμεις της από το χάος και τις δημογραφικές απώλειες.
Σάρον Τέιτ

Η Σάρον Τέιτ Πολάνσκι ("Sharon Marie Tate Polanski", 24 Ιανουαρίου 1943 - 9 Αυγούστου 1969) ήταν Αμερικανίδα ηθοποιός και μοντέλο. Κατά τη διάρκεια της δεκαετίας του 1960, έπαιξε μικρούς τηλεοπτικούς ρόλους προτού εμφανιστεί σε ταινίες ενώ εμφανιζόταν τακτικά σε περιοδικά μόδας ως μοντέλο ή κορίτσι του εξωφύλλου. Αφού έλαβε θετικές κριτικές για τις κωμικές και δραματικές ερμηνείες της, η Τέιτ χαιρετίστηκε ως μία από τις πιο ελπιδοφόρες νεοφερμένες του Χόλυγουντ. 

Έκανε το κινηματογραφικό της ντεμπούτο το 1966 με την αποκρυφιστικού θέματος ταινία "Τα 13 Μάτια Του Σατανά" (Eye of the Devil). Η πιο γνωστή ερμηνεία της ήταν ως Τζένιφερ Νορθ στην καλτ ταινία "Η Κοιλάδα Με Τις Κούκλες" (Valley of the Dolls, 1967), κερδίζοντας μία υποψηφιότητα για Χρυσή Σφαίρα. Η τελευταία ολοκληρωμένη ταινία της Τέιτ, "Δώδεκα Συν Ένα" (12+1), προβλήθηκε το 1969 μετά το θάνατό της.

Στις 20 Ιανουαρίου 1968, η Τέιτ παντρεύτηκε τον Ρόμαν Πολάνσκι, σκηνοθέτη και συμπρωταγωνιστή της στην ταινία "Η Νύχτα Των Βρυκολάκων" (Dance of the Vampires, 1967). Στις 9 Αυγούστου του 1969, η Τέιτ και τέσσερις άλλοι δολοφονήθηκαν από μέλη της οικογένειας Μάνσον στο σπίτι που μοιραζόταν με τον Πολάνσκι. Τη στιγμή του θανάτου της, ήταν οκτώμιση μηνών έγκυος στο γιο του ζεύγους.

Μία δεκαετία μετά τη δολοφονία της Τέιτ, η μητέρα της ηθοποιού, Ντόρις Τέιτ, ανταποκρινόμενη στην αυξανόμενη λατρεία των δολοφόνων και την πιθανότητα να τους δοθεί χάρη, οργάνωσε μία δημόσια εκστρατεία που οδήγησε σε τροποποιήσεις του ποινικού νόμου της Καλιφόρνιας. Η μητέρα της Τέιτ δήλωσε ότι ο νόμος "θα βοηθήσει να μετατρέψει την κληρονομιά της Σάρον από θύμα δολοφονίας σε σύμβολο των δικαιωμάτων των θυμάτων". Το 2014, κυκλοφόρησε ένα βιβλίο από την αδελφή της Τέιτ, Ντέμπρα Τέιτ, με τίτλο "Sharon Tate: Recollection".
Έντα Μπάντινγκ

Η Έντα Μπάντινγκ ("γερμανικά: Edda Helene Buding-Duchting"), (13 Νοεμβρίου 1936 - Άαλεν, Γερμανία, 15 Ιουλίου 2014), ήταν, γεννημένη στην Ρουμανία, Γερμανίδα, πρώην πρωταθλήτρια και Ολυμπιονίκης της αντισφαίρισης, έχει εκπροσωπήση σε τουρνουά και την Αργεντινή το 1954. Στην καριέρα της είχε κερδίσει 26 τουρνουά κι είχε χάσει σε 17 τελικούς στο απλό

Μαζί με την Γιόλα Ραμίρες Οτσόα ήταν στον τελικό του Παγκόσμιου κυπέλλου των ΗΠΑ το 1961, με τον Ρόμπερτ Χόου ήταν επίσης φιναλίστ στο διπλό του Γουίμπλεντον το 1961 κι με τον Λουίς Αλάγια στον τελικό του Ρολάν Γκαρός το 1957. Αδέλφια της ήταν ο Ίνγκο Μπάντινγκ και η Ίσλε Μπάντινγκ επίσης πρωταθλητές της αντισφαίρισης. Κέρδισε τον τίτλο στο απλό του παγκοσμίου πρωταθλήματος γυναικών του 1961.

Στο Φεντ καπ συμμετείχε με την Γερμανία το 1963, 1966 και 1967 με ρεκόρ 7 νίκες και 5 ήττες όπου έπαιξε στον τελικό του 1966 εναντίον των ΗΠΑ .

Στους Ολυμπιακούς αγώνες του 1968 στο Μεξικό όπου η αντισφαίριση ήταν άθλημα επίδειξης με συμπαίκτρια την Helga Niesse πήραν το χρυσό μετάλλιο.
Χόρχε Μπουκάι

Ο Χόρχε Μπουκάι (ισπαν.: Jorge Bucay, 30 Οκτωβρίου 1949) είναι γιατρός, ψυχοθεραπευτής της σχολής Γκεστάλτ και συγγραφέας γεννημένος στην Αργεντινή. Τα βιβλία του έχουν πουλήσει περισσότερα από δύο εκατομμύρια αντίτυπα σε όλο τον κόσμο και έχουν μεταφραστεί σε περισσότερες από δεκαεπτά γλώσσες.
Ικονίου Ιάκωβος

Ο μητροπολίτης Ικονίου Ιάκωβος (κατά κόσμον "Ελευθέριος Στεφανίδης", Κωνσταντινούπολη, 13 Σεπτεμβρίου 1916 - Αθήνα, 16 Απριλίου 1965) ήταν Έλληνας ιεράρχης και εκπαιδευτικός.
Αλ Τζουμούμ

Το Αλ Τζουμούμ είναι ένα χωριό στην Επαρχία Μέκκας, στη δυτική Σαουδική Αραβία. Η Αποστολή του Ζαΐντ ιμπν Χαρίθα στο Αλ Τζουμούμ έλαβε χώρα το Σεπτέμβριο του 627, ή στο 6 ε.Ε. του Ισλαμικού ημερολογίου στην εποχή του προφήτη Μωάμεθ.
Ελ Φάνινγκ

H Ελ Φάνινγκ ("Mary Elle Fanning", 9 Απριλίου 1998) είναι Αμερικανίδα ηθοποιός.
Έντμουντ Έθελινγκ

Ο Έντμουντ Έθελινγκ ("Edmund ?theling", μεταξύ 1015 και 1017 - πριν το 1054) μέλος του βασιλικού Οίκου του Ουέσσεξ ήταν μεγαλύτερος γιος του γιος του βασιλιά Έντμουντ του Σιδηρόπλευρου και της Ίλντγκιθ. Ο πατέρας του έχασε από τα στρατεύματα του Δανού βασιλιά Κνούτου τον Οκτώβριο του 1016 στην "Μάχη του Ασσαντάν" με αποτέλεσμα ο Κνούτος να κατακτήσει ολόκληρη την Αγγλία παραμένοντας στον πατέρα του μονάχα το Ουέσσεξ. Ο Έντμουντ πέθανε τον επόμενο μήνα και ο Κνούτος έγινε βασιλιάς σε ολόκληρη την Αγγλία.
Για να εξασφαλίσει τον θρόνο του ο Κνούτος έστειλε τα δυο βρέφη Έντμουντ και τον αδελφό του Εδουάρδο τον εξόριστο στον Σουηδό βασιλιά Όλαφ Σκότκονουνγκ πιθανότατα με εντολή να τα θανατώσει. Ο Όλαφ αντίθετα εγγυήθηκε για την ασφάλεια των δυο βρεφών, τα έστειλε στο Κίεβο μέχρι την ενηλικίωση τους όπου πριγκίπισσα ήταν η κόρη του Ίνγκιγκερντ Όλαφσντατερ της Σουηδίας η οποία είχε παντρευτεί τον Γιαροσλάβ τον Σοφό. Η Ίνγκιγκερντ τα έστειλε στην συνέχεια στον γαμπρό της Ανδρέα Α΄ της Ουγγαρίας ο οποίος υποσχέθηκε να υποστηρίξει τα δικαιώματα τους στον Αγγλικό θρόνο.
Ο Έντμουντ πέθανε αμέσως μετά τον γάμο του με μια πριγκίπισσα της Ουγγαρίας πριν το 1054.
Βίλχελμ Μπούνγκερτ

Ο Βίλχελμ Μπούνγκερτ ("γερμανικά: Wilhelm Paul Bungert"), γεννημένος την 1η Απριλίου 1939, είναι Γερμανός πρώην πρωταθλητής της αντισφαίρισης.

Το 1962 έφτασε στους προημιτελικούς του Αυστραλιανού όπεν και στον τελικό του διπλού στο Γαλλικό πρωτάθλημα και το Διεθνές τουρνουά του Μόντε Κάρλο. Ήταν Νο 4 στον κόσμο για το 1964 από τον Lance Tingay της "The Daily Telegraph". Στο Πρωτάθλημα αντισφαίρισης Ανατολικής Μεσογείου στο μεικτό ήταν φιναλίστ το 1958 με συμπαίκτρια την Ρενάτα Όστερμαν.

Αφού έφτασε στα ημιτελικά το 1963 και το 1964, ο Μπούνγκερτ ήταν ο δεύτερος γερμανός παίκτης (τριάντα χρόνια μετά τον Γκότφριντ φον Κραμ) που έφτασε στον τελικό του απλού στο Γουίμπλεντον το 1967 όπου έχασε από τον Τζον Νιούκομπ. 
Το 1970 ήταν μέλος της γερμανικής ομάδας στο κύπελλο Ντέιβις που έχασε στον τελικό έναντι των ΗΠΑ με 0-5. Τον Ιούλιο του ίδιου έτους κέρδισε τον μοναδικό τίτλο καριέρας του στο Ντίσελντορφ. Στη δεκαετία του ογδόντα ήταν ο προπονητής της γερμανικής ομάδας στο κύπελλο Ντέιβις όπου έχασε στον τελικό από τη Σουηδία με 2-3. 

Σήμερα διαθέτει κέντρο τένις και γκολφ στο Χίλντεν, η adidas έδωσε το όνομα του σε ένα από τα παπούτσια του τένις και παράγει μέχρι τουλάχιστον τον Οκτώβριο του 2005.
Ρενάτα Όστερμαν

Η Ρενάτα Όστερμαν ("γερμανικά: Renate Ostermann"), "Drisaldi" από το όνομα του συζύγου της, (14 Ιουνίου 1937 - 26 Δεκεμβρίου 2015), ήταν Γερμανίδα, αθλήτρια της αντισφαίρισης. 

Πρωταθλήτρια Γερμανίας στο διπλό γυναικών το 1957 με συμπαίκτρια την Γκιζέλα Λιστ, το 1959 με συμπαίκτρια την Ερίκα Λόρνετ και το 1960 με συμπαίκτρια την Brigitte Förstendorf, στο μεικτό διπλό το 1960 με συμπαίκτη τον Πέτερ Σκολ και το 1961 με συμπαίκτη τον Harald Elschenbroich. Από το 1957-1964 ήταν κάθε χρόνο στον τελικό του διπλού γυναικών και στον τελικό του απλού το 1958 και το 1960 - 1962.

Συμμετείχε στο Διεθνές πρωτάθλημα Γερμανίας από το 1957 έως το 1964 έχοντας παίξει στα προημιτελικά και τα ημιτελικά. Από το 1959 έως 1964 και έπαιξε στο Γουίμπλεντον, δύο χρονιές έπαιξε στο Ρολάν Γκαρός και μία στο αμερικανικό όπεν. Στο Πρωτάθλημα αντισφαίρισης Ανατολικής Μεσογείου στο μεικτό ήταν φιναλίστ το 1958 με συμπαίκτη τον Βίλχελμ Μπούνγκερτ.

Στο Φεντ καπ έπαιξε για την Δυτική Γερμανία το 1963 σε ένα παιχνίδι στο διπλό με συμπαίκτρια την Έντα Μπάντινγκ.
Κρίστιαν Κούνκε

Ο Κρίστιαν Κούνκε ("γερμανικά: Christian Kuhnke"), γεννημένος στις 14 Απριλίου 1939, είναι Δυτικογερμανός πρώην πρωταθλητής της αντισφαίρισης. Ήταν Νο 8 στον κόσμο για το 1964.

Στο κύπελλο Ντέιβις συμμετείχε με την Δυτική Γερμανία από το 1960 έως το 1972 σε 10 διοργανώσεις με ρεκόρ 51 νίκες και 23 ήττες. Με την εθνική κατέκτησε το κύπελλο του 1970 νικώντας στον τελικό την ΕΣΣΔ.

Μεγαλύτερη επιτυχία του ο τελικός του διπλού στο Ρολάν Γκαρός το 1962 με συμπαίκτη τον Βίλχελμ Μπούνγκερτ.
Χρονικό του Σαν Χουάν ντε λα Πένια

Το "Χρονικό του Σαν Χουάν ντε λα Πένια ("ισπανικά": Crónica de San Juan de la Peña" ή "Crónica pinatense") είναι ένα μεσαιωνικό ιστοριογραφικό χρονικό, γραμμένο με πρωτοβουλία του βασιλιά Πέτρου Δ´ της Αραγωνίας, το οποίο καλύπτει την ιστορία του βασιλείου της Αραγωνίας από τις ρίζες του ως κομητεία και αργότερα ως Στέμμα, μέχρι το θάνατο του Αλφόνσου Δ´ (το 1336).  Στο προσχέδιο του, κατά το 1342, ήταν γραμμένο στα λατινικά από τον βασιλικό γραφιά Tomás de Canellas, επεκτείνοντας κάποια προηγούμενα μοναστηριακά χρονικά των βασιλιάδων της Αραγωνίας και της Ναβάρρας.

Το κείμενο μας έρχεται σε τρία χειρόγραφα. Δύο από αυτά βρίσκονται στην Βιβλιοθήκη του Εσκοριάλ. Το πρώτο (με την σήμανση L-II.13) είναι από τα τέλη του 14ου αιώνα. Υπάρχει ένα άλλο από το 1470 (σήμανση. N-I-13) που ενσωματώνει προσθήκες του Martín de Larraya του 16ου αιώνα. Το τελευταίο, διαθέσιμο σε ψηφιακή έκδοση, χρονολογείται από τον 16ο αιώνα και βρίσκεται στην Εθνική Βιβλιοθήκη της Μαδρίτης (κα. 2078).
Όσκαρ Κρόιτσερ

Ο Όσκαρ Κρόιτσερ ("γερμανικά: Oscar Kreuzer"), (Φραγκφούρτη, 14 Ιουνίου 1887 - Βισμπάντεν, 3 Μαΐου 1968), ήταν Γερμανός πρώην πρωταθλητής του ράγμπυ και της αντισφαίρισης.
Ίνγκο Μπάντινγκ

Ο Ίνγκο Μπάντινγκ ("γερμανικά: Ingo Buding"), (Λοβρίν, Ρουμανία, 9 Ιανουαρίου 1942 - Μπάντολ, Γαλλία, 13 Μαρτίου 2003), είναι Δυτικογερμανός πρώην πρωταθλητής και ολυμπιονίκης της αντισφαίρισης. Αδελφές του ήταν οι, επίσης πρωταθλήτριες της αντισφαίρισης, Έντα Μπάντινγκ και Ίσλε Μπάντινγκ.

Ο Μπάντινγκ έφτασε στους προημιτελικούς του Ρολάν Γκαρός το 1965 και κέρδισε τον τίτλο των στο απλό των τζούνιορς το 1959 και το 1960. Στο 1968 πήρε μέρος για την Δυτική Γερμανία στους Ολυμπιακούς αγώνες του 1968 στο Μεξικό όπου έχασε στον τελικό του απλού από τον Ραφαέλ Οσούνα, δεύτερος ήταν και στο μεικτό με συμπαίκτρια την Αμερικανίδα Τζέιν Μπάρτοουις. 

Στο κύπελλο Ντέιβις συμμετείχε με την Δυτική Γερμανία από το 1961 έως το 1970 σε εννέα διοργανώσεις με ρεκόρ 36 νίκες και 16 ήττες. Με την εθνική κατέκτησε το κύπελλο του 1970 νικώντας στον τελικό την ΕΣΣΔ.
Under the Sea

Το Under the Sea είναι ένα τραγούδι σε μουσική Άλαν Μένκεν και σε στίχους Χάουαρντ Άσμαν, το οποίο συμπεριλήφθηκε στο soundtrack της ταινίας της Disney, "Η Μικρή Γοργόνα" (1989). Το κομμάτι είναι βασισμένο ελαφρώς στο τραγούδι "The Beautiful Briny", από την ταινία της Disney, "Μάγισσες και Σκουπόξυλα" (1971). Το τραγούδι ερμηνεύτηκε πρώτη φορά από τον Σάμουελ Ε. Ράιτ. Το τραγούδι πλέον είναι ένα από τα πιο δημοφιλή της Disney, ενώ είχε κερδίσει και Όσκαρ Καλύτερου Πρωτότυπου Τραγουδιού, καθώς και Grammy, στην κατηγορία Best Song Written for Visual Media.

Το τραγούδι αποτελεί μία προτροπή του κάβουρα Sebastian προς την Ariel, η οποία θέλει να ζήσει κάποια μέρα σαν άνθρωπος, ενώ αυτός την προτρέπει ότι κάτω από τη θάλασσα είναι το σπίτι της και ότι είναι πολύ καλύτερα εδώ κάτω, παρά πάνω από την επιφάνεια. Παρόλα αυτά, οι προτροπές του, δεν εισακούονται, αφού η Ariel, φεύγει πριν την ολοκλήρωση του κομματιού, ώστε να βρει τον αγαπημένο της πρίγκιπα.
Πέδρο δε Ριβέρα

Ο Πέδρο δε Ριβέρα (Pedro de Ribera, Μαδρίτη, 1681 - 1742) ήταν Ισπανός αρχιτέκτονας του Μπαρόκ.
Νατάσα Καλογρίδη

Η Νατάσα Καλογρίδη (γεν. 5 Ιουλίου 1978) είναι Ελληνίδα ηθοποιός. Έχει ασχοληθεί με το θέατρο και την τηλεόραση.
Χοσέ Μπενίτο δε Τσουριγέρα

Ο Χοσέ Μπενίτο δε Τσουριγέρα (José Benito de Curriguera, Μαδρίτη 1665-1725) ήταν Ισπανός αρχιτέκτονας και καλλιτέχνης.
Φρίντριχ Βίλχελμ Ραχ

Ο Φρίντριχ Βίλχελμ Ραχ ("γερμανικά: Friedrich Wilhelm "Fieten" Rahe"), (16 Απριλίου 1888 - 18 Φεβρουαρίου 1949), ήταν Γερμανός πρώην πρωταθλητής του χόκεϊ επί χόρτου και της αντισφαίρισης.

Ο Ραχ γεννήθηκε στο Ροστόκ στις 16 Απριλίου 1888 και μεγάλωσε στην οικογενειακή κατοικία στην οδό Kröpeliner Straße 37. Παππούς του ήταν ο επιχειρηματίας Φρίντριχ Ρέχμαν είχε ιδρύσει μια εταιρεία χονδρικού εμπορίου τροφίμων. Ο Ρεχμάν είχε τρεις κόρες από τις οποίες η μεγαλύτερη Έμα είχε παντρευτεί τον επιχειρηματία Έντουαρντ Ραχ, αυτοί ήταν οι γονείς του. Ο πλούτος της οικογένειάς του έδωσε τη δυνατότητα να επικεντρωθεί σε δραστηριότητες αναψυχής όπως η αντισφαίριση ή η οδήγηση ακριβών αυτοκινήτων. 

Σε ηλικία 15 ετών, έλαβε μέρος στα γερμανικά πρωταθλήματα αντισφαίρισης αλλά έχασε τον πρώτο του αγώνα. Το 1906, στο γερμανικό διεθνές ανοιχτό πρωτάθλημα πήγε καλύτερα, κερδίζοντας 5 παιχνίδια. Αργότερα ήταν φιναλίστ το 1909 και πάλι το 1922, δεν κατάφερε ποτέ να το κερδίσει. Ωστόσο, κέρδισε δύο γερμανικά πρωταθλήματα το 1908 και το 1913.

Ο Ραχ πήρε μέρος στους Ολυμπιακούς Αγώνες του 1908 στο απλό και στο διπλό με συμπαίκτη τον Όσκαρ Κρόιτσερ, έχασε και στους δύο αγώνες στον πρώτο γύρο. Στους ίδιους αγώνες συμμετείχε και στο χόκεϊ όπου η Γερμανία πέτυχε μία νίκη και τερμάτισε στην πέμπτη θέση.

Το 1913 ήταν φιναλίστ στο Γουίμπλεντον χάνοντας στον τελικό του διπλού με συμπαίκτη τον Χάινριχ Κλάινσροτ. Έφτασε στα ημιτελικά στο απλό του Γουίμπλεντον το 1909 και στα ημιτελικά το 1911 και το 1912. Το 1913 έπαιξε στο κύπελλο Ντέιβις μαζί με τον Κλάινσροτ, η γερμανική ομάδα έφτασε στα ημιτελικά πριν χάσει από τις ΗΠΑ. 

Κατά την έναρξη του Α΄παγκοσμίου πολέμου, ο Ράχ εντάχθηκε στο γερμανικό στρατό και σαν υπολοχαγός επιβραβεύθηκε με την 1η τάξη του Σιδηρού Σταυρού στις αρχές του 1915. Στις 11 Αυγούστου 1915 παντρεύτηκε την Erna Kribben, αδελφή του τενίστας Curt Kribben. Η κόρη τους Γκιζέλα γεννήθηκε το 1917.

Το 1916 ο Ραχ πήγε στη Σόφια, όπου έμεινε μέχρι το τέλος του πολέμου. Στη συνέχεια, άνοιξε μια γκαλερί τέχνης στο Βερολίνο. Παντρεύτηκε για δεύτερη φορά, τη Liesel Witte, την κόρη ενός βιομηχάνου χημικών. Αφού η Διεθνής ομοσπονδία αντισφαίρισης είχε αναστείλει την απαγόρευση των Γερμανών παικτών για τα διεθνή τουρνουά το 1926, ο Ραχ έπαιξε έναν αγώνα στη γερμανική ομάδα στο κύπελλο Ντέιβις του 1927.

Η τελευταία εμφάνιση του ήταν στο γερμανικό πρωτάθλημα του 1941, όπου έφτασε στον τελικό, αλλά έχασε από τον Max Hopfenheit. Πέθανε λίγα χρόνια αργότερα, το 1949, και θάφτηκε στο νεκροταφείο στο Ροστόκ το οποίο βρισκόταν τότε στη ζώνη κατοχής της Σοβιετικής Ένωσης. Η εταιρεία τροφίμων της οικογένειας αργότερα εθνικοποιήθηκε από το κυβερνών Κόμμα Σοσιαλιστικής Ενότητας.
Κριστομπάλ ντε Ακούνια

Ο Κριστομπάλ ντε Ακούνια (ισπ: "Cristóbal Diatristán de Acuña", 1597 - 1675/1676) ήταν Ισπανός ιησουίτης, εξερευνητής και συγγραφέας.
Χρυσόστομος Πιπιλιάγκας

Ο Χρυσόστομος Πιπιλιάγκας (1899 - 31 Οκτωβρίου 1982) ήταν Έλληνας πολιτικός. Χρημάτισε νομάρχης επί Κατοχής και ως βουλευτής Κοζάνης.
Μάχη της Ταλαβέρα

Η Μάχη της Ταλαβέρα (αγγλικά: Battle of Talavera) ήταν η πολεμική σύγκρουση που έλαβε χώρα έξω από την ισπανική πόλη Ταλαβέρα δε λα Ρέινα, περίπου 120 χλμ. νοτιοδυτικά της Μαδρίτης, κατά τη διάρκεια του Πολέμου της Ισπανικής Χερσονήσου. Στην Ταλαβέρα ένας μεικτός στρατός Βρετανών και Ισπανών υπό τον σερ Άρθρουρ Ουέλσλι συνεργάστηκε με έναν ισπανικό στρατό υπό τον στρατηγό Κουέστα σε επιχειρήσεις κατά της υπό γαλλικής κατοχής Μαδρίτης. Ο γαλλικός στρατός αποσύρθηκε τη νύχτα μετά την αναχαίτιση αρκετών επιθέσεών του από τους Συμμάχους.

Αναλυτικότερα, μετά την υποχώρηση λίγο καιρό πριν του στρατού του στρατάρχη Σουλτ στην Πορτογαλία, ο στρατηγός Ουέλσλι προχώρησε με 20.000 βρεταννικά στρατεύματα στην Ισπανία για να ενωθεί με τον ισπανικό στρατό των 33.000 ανδρών υπό τον στρατηγό Κουέστα. Κατόπιν βάδισαν στην άνω κοιλάδα του ποταμού Τάγου στην Ταλαβέρα, περίπου 120 χλμ. νοτιοδυτικά της Μαδρίτης. Εκεί αντιμετώπισαν 46.000 Γάλλους υπό τη διοίκηση του στρατάρχη Κλωντ Βικτόρ-Περρέν και του υποστράτηγου Οράς Σεμπαστιανί, με τον Γάλλο βασιλιά της Ισπανίας, Ιωσήφ Βοναπάρτη να ασκεί κατ΄ όνομα μόνο τη διοίκηση του γαλλικού στρατού.

Οι Γάλλοι διέσχισαν τον ποταμό Αλμπέρτσε στα μέσα του απογεύματος στις 27 Ιουλίου. Λίγες ώρες αργότερα, επιτέθηκαν στη δεξιά πτέρυγα των Ισπανών και την αριστερή των Βρετανών. Ένας στρατηγικός λόφος καταλήφθηκε και χάθηκε, μέχρι που τελικά οι Βρετανοί κατάφεραν να κρατηθούν σε αυτόν και να διασφαλίσουν την κατοχή του. Tην αυγή της 28ης Ιουλίου, οι Γάλλοι επιτέθηκαν στην αριστερή βρεταννική πτέρυγα ξανά για να ανακαταλάβουν το στρατηγικό εκείνο λόφο, αλλά απωθήθηκαν όταν το 29ο (Γουόρτσεστερσάιρ) Σύνταγμα Πεζικού και το 48ο (Νορθάμπτονσάιρ) Σύνταγμα Πεζικού που στέκονταν στο αντέρεισμα πίσω από την κορυφογραμμή του λόφου, αντιστάθηκαν και εφόρμησαν με την ξιφολόγχη. Tο απόγευμα, μια βαριά ανταλλαγή πυρών πυροβολικού ξεκίνησε, πριν ακολουθήσουν ποικίλες αψιμαχίες δυνάμεων πεζικού και ιππικού. Mια νέα σημαντική σύρραξη κατέληξε στην αναχαίτιση των Γάλλων. Η μονομαχία πυροβολικού συνεχίστηκε μέχρι να πέσει το σκοτάδι, όταν και ξεκίνησε μια συμπεφωνημένη ανακωχή δύο ωρών μεταξύ των αντιπάλων. Με το πρώτο φως της επόμενης μέρας, οι Βρετανοί και Ισπανοί ανακάλυψαν ότι το κύριο τμήμα του γαλλικού στρατού είχε αποσυρθεί από το πεδίο της μάχης, αφήνοντας πίσω τους τραυματίες του, και δύο ταξιαρχίες πυροβολικού. Μετά τη νίκη του αυτή, απονεμήθηκε στο στρατηγό Ουέλσλι ο τίτλος ευγενείας "Υποκόμης Ουέλλινγκτον της Ταλαβέρα και του Ουέλλινγκτον" (Ουέλλινγκτον, πόλη της κομητείας Σόμερσετ στην Αγγλία).
Καρλ Φρέντερικ Βάντελ

thumb|305px|Χάρτης της δανικής εξερευνητικής αποστολής "Ingolf Expedition" της οποίας ηγήθηκε ο Καρλ Φρέντερικ Βάντελ.
Ο Καρλ Φρέντερικ Βάντελ ("", 15 Αυγούστου 1843 – 21 Απριλίου 1930) ήταν Δανός αξιωματικός του πολεμικού ναυτικού και εξερευνητής των πολικών περιοχών. Μεγάλο μέρος της εξερεύνησής του επικεντρώθηκε στην υδρογράφηση των θαλάσσιων περιοχών ανοιχτά της Δανίας και της Νορβηγίας, με έμφαση στις ακτές της Γροιλανδίας. Διετέλεσε αξιωματικός του δανικού πολεμικού ναυτικού από το 1863, υποπλοίαρχος από το 1892, υποναύαρχος από το 1899 και αντιναύαρχος από το 1905. Αποσύρθηκε από την ενεργό υπηρεσία το 1911.